Les Falles de Gandia premien per primera vegada la visibilitat LGTBI als monuments
20 febrer 2018

## Les Falles de Gandia premien per primera vegada la visibilitat LGTBI als monuments20 febrer 2018Última actualització: 14 juliol 2025

![](../gestion/img/_AO_4993-copia.jpg)  
  

La **vicealcaldessa i regidora d’Igualtat, Diversitat i Polítiques Inclusives, Lorena Milvaques**, i el **president de la Federació de Falles de Gandia, Telmo Gadea**, han presentat aquest matí el primer Banderí a l’escena per la Diversitat LGTBI. 

    La iniciativa, ja present des de fa anys a altres ciutat com València, és de l’àrea d’Igualtat, Diversitat i Polítiques Inclusives de l’Ajuntament, que patrocina el premi a les escenes dels monuments fallers que aborden la diversitat sexual, de gènere i familiar. _“Amb el banderí es pretén estimular el tractament respectuós de la realitat homosexual, trans, lèsbica, bisexual... Així com reconèixer els valors d’ironia, crítica, gràcia, enginy i encert dels monuments fallers quan tracten aquesta temàtica. És un orgull que el col·lectiu més important de la ciutat col·labore, una vegada més, a l’igual que fa amb la llengua, el medi ambient, la cultura, contra la LGTBIfòbia i per la normalització de la diversitat afectivo-sexual”, ha assegurat Milvaques._

Es podran presentar totes els monuments majors de qualsevol categoria o secció de la ciutat de Gandia. El Jurat, format per un representant de l’àrea de Diversitat i dos dels col·lectius LGTBI, valorarà principalment el tractament de les escenes o el monument que aborden la realitat de lesbianes, gais, trans, bisexuals... I contribuisquen a la normalització i la visibilitat de les persones LGTBI.

D’entre les falles presentades, s’atorgaran tres premis, que consistiran en un estendard i una recompensa econòmica de 500 € (1r), 300 € (2n) i 200 € (3r). El jurat es reserva la possibilitat de deixar qualsevol dels dos premis deserts.

El president de la Federació de Falles de Gandia espera una resposta positiva de les comissions, tot i ser el primer any. _“Les Falles ja representem la diversitat social, des de la junta treballem per eliminar els estereotips de les Falles i dels fallers pel que fa a la llengua, religió, conviccions sexuals, de gènere, polítiques, etc... Però era important que aportàrem el nostre granet de sorra i llancem el missatge inclusiu, que el col_